MGIMO

eta|299x299px|La sidejo de MGIMO.
**MGIMO** estas mallongigo por **Moskva ŝtata instituto de internaciaj rilatoj**, . Tiu estas instituto de la ministerio de eksterlandaj aferoj de Rusio kaj la unika lerniloscienca centro, kiu preparas fakulojn kun internacia profilo.

Ĝi estas unu el la ĉefaj universitatoj en Rusio okupiĝanta pri trejnado de spertuloj en 18 kampoj: internaciaj rilatoj, regionaj studoj, ekonomiko, juro, ĵurnalismo, politiko, reklamado, publikaj rilatoj, sociologio, administracio, komerco, media ekologio, ŝtata kaj urba administrado, financado, kredito, lingvistiko, edukado, psikologio, persona administrado, komerca analizo.

En 2010 la Instituto eniris la Guinness-libron de rekordoj kiel la universitato kiu instruas la plej grandan nombron da fremdaj lingvoj (53 fremdaj lingvoj). Laŭ Guinness, ĉiuj studentoj en la universitato devas lerni minimume unu fremdan lingvon. Ĉiuj lingvoj estas instruitaj al progresintaj niveloj kaj per enloĝlernado (loĝ- kaj vivmergado).

La Universitato ankaŭ estas membro de la *Association of Professional Schools of International Affairs (*Asocio de profesiaj lernejoj de internaciaj aferoj).

## Listo de instruataj lingvoj 
afrikansa, albana, amhara, angla (deviga), araba, armena, azerbajĝana, bengala, bulgara, ĉeĥa, ĉina, dana, estona, finna, franca, germana, greka, hebrea, hindia, hispana, hungara, indonezia/malaja, itala, japana, korea, kroata, laŭa, latina, latva, litova, moldova, mongola, nederlanda, norvega, paŝtuna, persa, pola, portugala, rumana, rusa, serba, slovaka, slovena, svahila, sveda, taĝika, taja, turka, turkmana, ukraina, urduo, uzbeka kaj la vjetnama.

## Elektitaj famaj studentoj 
* Ilham Aliyev, Prezidanto de Azerbajĝano
* Kassym-Jomart Tokayev, Prezidanto de Kazaĥio
* Petar Mladenov, Eks-prezidento de Popola Respubliko Bulgario
* Kirsan Ilyumzhinov, presidento de Kalmukio.
* Irina Bokova, iama Ĝenerala Direktoro de Unesko
* Eduard Kukan, Eksterafera Ministro de Slovakio kaj Speciala Sendito de la Unuiĝintaj Nacioj por Balkanio
* Miroslav Lajčák, ministro pri eksteraj kaj eŭropaj aferoj de la Slovaka Respubliko
* Maroš Šefčovič, Vicprezidanto de la Eŭropa Komisiono
* Dzhermen Gvishiani, membro de la Klubo de Romo
* Kirsan Ilyumzhinov, FIDE-prezidanto
* Sergej Lavrov, rusa ministro pri eksteraj aferoj
* Felix Vulis, Ĉefoficisto de Eŭrazia Natura Rimeda Korporacio
* Yuri Fedotov, administra direktoro de la UNODC
* Hang Chuon Naron, Ministro de Edukado de Kamboĝo
* Jurij Uŝakov, asistanto de la Prezidanto de la Rusa Federacio
* Khemmani Pholsena, asistanto al la Prezidanto de Laoso
* György Gilyán, hungara juristo, diplomato, subministro.
Internaciaj komercaj personecoj en Rusio, kiuj studis ĉe MGIMO, inkluzivas miliardulojn-oligarĥoj Alisher Usmanov, Dmitry Mazepin, Patokh Chodiev kaj Vladimir Potanin.

## Politiko 
Komence de 2022, 1 200 studentoj, fakultato kaj kunlaborantaro de la universitato subskribis malferman leteron en protesto kontraŭ la invado de Rusio en Ukrainion, deklarante ke ili "konsiderante morale neakceptebla resti sur la rando kaj silenti kiam homoj mortas en najbara ŝtato. Ili mortas pro la kulpo de tiuj, kiuj preferis armilojn anstataŭ pacan diplomation.... multaj generacioj de estontaj diplomatoj devos rekonstrui la fidon al Rusio kaj la bonajn rilatojn kun niaj najbaroj kiuj estis perditaj." 

Anatoly Torkunov, Rektoro de la universitato, estis suspendita de la Eŭropa Universitato-Asocio (EUA) post subteno por la rusia invado en Ukrainion en 2022 fare de la Rusa Unio de Rektoroj (RUR) en marto 2022, pro esti "diametre malfavora al la eŭropaj valoroj, kiujn ili sin devontigis kiam ili aliĝis al EUA" 

## Referencoj 
## Vidu ankaŭ 
* INALCO, franca nacia instituto pri orientaj lingvoj kaj civilizacioj

## Eksteraj ligiloj 
* MGIMO

Kategorio:Universitatoj en Moskvo
Kategorio:Ekstera politiko de Rusio